Ernst von Mansfeld
<s>Ernst fon Mansfeld, zvan i grof Ernst fon Mansfeld ili grof Petar Ernst fon Mansfeld (1580—29. novembar 1626) je bio nemački vojskovođa i vođa plaćenika tokom Tridesetogodišnjeg rata.</s>

<s>Rana vojna iskustva 
Vojno iskustvo je stekao u Mađarskoj, gde mu je rođak bio na visokom položaju u carskoj komandi.</s><s>Kasnije je služio u vojsci nadvojvode Leopolda i tu je postao neprijatelj Habzburga.</s><s>Iako je ostao katolik udružio se sa protestantskim kneževima i tokom prve faze Tridesetogodišnjeg rata bio je jedan od istaknutih vojskovođa.</s>

<s>Na čelu plaćenika u Tridestogodišnjem ratu 
Savojski vojvoda Karlo Emanuel I uputio je 1618. pod Mansfeldovim vodstvom 2000 vojnika da pomognu pobunu u Bohemiji.</s><s>Zauzeo je Pilsen, ali tokom leta 1619. pobeđen je u bici kod Sablata.</s><s>Posle toga ponudio je svoje usluge caru Ferdinandu II i ostao je jedno vreme neaktivan.</s>

<s>Fridrih V Palatinski ga postavlja na čelo svoje vojske u Bohemiji, a 1621. zaustavlja pokušaje Johana Cerklasa Tilija da zauzme Gornji Palatinat.</s><s>Mansfeld prelazi u Rajnski Palatinat, gde zauzima Hagenau i sprečava pad Frankentala.</s><s>Kasnije mu se pridružuje Fridrih V Palatinski, pa zajedno pobeđuju Johana Cerklasa Tilija u bici kod Vizloha 25. aprila 1622. godine.</s><s>Mansfeld je harao Alzasom i Hesenom.</s><s>Nije pljačkao samo neprijateljske oblasti.</s><s>On je često predstavljao opasnost za oblasti koje je branio.</s><s>Zbog toga je Fridrih V Palatinski bio prinuđen da otpusti Mansfeldovu vojsku.</s>

<s>Odlazak u Holandiju i Englesku 
Mansfeld se pridružio Kristijanu Braunšvajskom, pa je vodio svoju vojsku kroz Lorenu, uništavajući usput sve duž svoga pohoda.</s><s>U avgustu pobećuje Špance kraj Flera.</s><s>Dolazi u Holandiju u službu Ujedinjenih provincija.</s><s>Osvaja područja istočne Frizije, gde zauzima tvrđavu i ponovo njegova vojska pljačka i zlostavlja stanovništvo.</s><s>Kao plaćenik i vođa plaćenika Mansfeld je često prekidao svoje ratne pohode i tražio način da skupi novac bilo pljačkom, bilo prodajom usluga svojih plaćenika onome tko ponudi više.</s>

<s>Tokom 1624. tri puta posećuje London, gde je bio slavljen kao heroj.</s><s>Džejms I Stjuart oklevao je da mu da novac i ljude za obnovu Palatinata.</s><s>Početkom 1625. ponovo prelazi u Holandiju.</s>

<s>Ponovo sa plaćenicima u Nemačkoj 
Tokom 1625. rat je bio obnovljen danskom invazijom pod vodstvom Hristijana IV Danskog.</s><s>Mansfeld dolazi ponovo u Nemačku sa svojim plaćenicima.</s><s>Albreht Valenštajn mu nanosi teški poraz 25. aprila 1626. u bici kod mosta Desau.</s>

<s>Mansfeld je ubrzo skupio novu vojsku, sa kojom je nameravao da napada nasledne habzburške zemlje u Austriji.</s><s>Međutim progonio ga je Albreht Valenštajn sa svojom vojskom, pa Mansfeld skreće prema Mađarskoj, s ciljem da pomogne transilvanijskom knezu Betlemu Gaboru.</s><s>Betlem Gabor je promenio politiku i pomirio se sa carem, pa i Mansfeld raspušta svoje plaćenike.</s><s>Krenuo je prema Veneciji, ali kod Rakovice kraj Ilidže u tadašnjoj osmanskoj Bosni je obolio od sušice.</s><s>Umro je 29. novembra 1626. i sahranjen je u Splitu.</s>

<s>Literatura 
 Ernst von Mansfeld
 Book review and summary (in English)</s>

<s>Njemački vojskovođe
Ernst
Biografije, Tridesetogodišnji rat</s>

